Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), članka 34. i članka 46. stavak 3. i 4. Statuta Grada Skradina („Službeni vjesnik Šibensko-kninske županije“, broj 3/21, 15/22), Gradsko vijeće Grada Skradina, na 15. sjednici od 26. svibnja 2023.godine, donosi

**O D L U K U**

**o izmjenama i dopunama Odluke o osnivanju radnih tijela**

Članak 1.

U Odluci o osnivanju radnih tijela („Službeni vjesnik Šibensko-kninske županije“, broj 9/07, 25/21), članak 2., mijenja se i glasi:

„Radna tijela Vijeća su:

1. Odbor za mjesnu samoupravu,
2. Odbor za priznanja Grada Skradina i
3. Odbor za imenovanje ulica, trgova i naselja na području Grada Skradina.“

Članak 2.

Članak 5. mijenja se i glasi:

„Odbor iz članka 2. točke 3. ove Odluke ima predsjednika i četiri člana koje imenuje Gradsko vijeće.

Odbor predlaže nazive ulica, trgova i naselja na području Grada Skradina, razmatra prijedloge i primjedbe građana i pravnih osoba za imenovanje ulica, trgova i naselja na području Grada Skradina, po potrebi traži dodatna obrazloženja na dostavljene prijedloge, objavljuje poziv radi davanja mišljenja građana s područja na kojem se određuje ili mijenja ime naselja, ulice i trga, dostavlja prijedlog imena naselja, ulica i trgova Povjerenstvu Vlade Republike Hrvatske za standardizaciju geografskih imena, te po pribavljenom mišljenju Povjerenstva izrađuje konačni prijedlog Odluke.

Stručne i administrativne poslove za Odbor obavlja Upravni odjel za gospodarstvo, komunalne djelatnosti i lokalnu samoupravu.“

Članak 3.

Ova Odluka stupa na snagu prvog dana od dana objave u „Službenom vjesniku Šibensko-kninske županije“

KLASA: 021-01/07-01/1

URBROJ: 2182-03-02-21-3

Skradin, 26. svibnja 2023.g.

**GRADSKO VIJEĆE**

**GRADA SKRADINA**

**PREDSJEDNICA**

Nadija Zorica, v.r.